《游盘山 其一》
清代·蔡寅斗

渔阳千里郁巃嵷，第一名山压蓟东。白练粘天飞绝顶，苍龙裂蓟挂遥空。

茫茫云气长城入，漠漠风烟古塞通。何日相随蓟门叟，掉头还与问鸿蒙。

作者简介：蔡寅斗（1694—1762），字芳三，一字建勺，号九宾，江南江阴人（今江苏江阴）人。清代官吏。乾隆丁卯举人。仕至国子监助教。能诗文。方伯鄂文端檄七郡士会课春风亭，寅斗冠其曹。岁丙辰，荐举宏博，不就。著有《九贤堂稿》。像取自清光绪修《江苏澄江蔡氏宗谱》。